Willem Ernest baron van Knobelsdorff
Willem Ernest baron van Knobelsdorff (De Haach, 15 july 1916 – Beetstersweach, 18 april 1975) wie in Nederlânsk politikus foar de CHU.

Libben en wurk 
Van Knobelsdorff, telch út de famylje Van Knobelsdorff, wie in soan fan Frederik Wilhelm Adriaan Karel baron van Knobelsdorff (1865-1932) en Jantje Bredewout (1890-1972). Hy boaske oan Mary Cecilia Erica Belinfante; sy krigen fiif bern. Syn broer Johannes (1917) wie boargemaster fan Goedereede, Stellendam en Sassenheim. Hy studearre ekonomy yn Amsterdam en Rotterdam. Om reden fan de oarloch koe er dy stúdzje earst yn 1946 ôfmeitsje. Hy wie adjunkt-ynspekteur (1946) by de Thesaury-ynspeksje fan it departemint fan Finansjen. Yn 1947 waard er finansjeel meiwurker by de Bataafse Petroleum Maatschappij, yn 1950 bedriuwsekonoom by de Shell. Yn dy snuorje waard er ek lid fan it bestjoer fan útjouwerij Belinfante yn De Haach en waard dêr yn 1954 direkteur.

Yn 1955 waard Van Knobelsdorff foar de CHU beneamd ta boargemaster fan de gemeente Reeuwijk. Yn 1962 folge syn beneaming yn Smellingerlân dêr't er A. Blaauboer opfolge. Hy wie sûnt 1973 Offisier yn de Oarder fan Oranje-Nassau. Van Knobelsdorff stoar oan de gefolgen fan in auto-ûngemak.

Sjoch ek 
 List fan boargemasters fan Smellingerlân
 Opfolger R. Zijlstra

Nederlânsk politikus
CHU-politikus
Nederlânsk konservatyf
Nederlânsk boargemaster
Boargemaster fan Smellingerlân
Nederlânsk ekonoom
Nederlânske adel
Nederlânsk persoan fan Dútsk komôf
Ofsier yn de Oarder fan Oranje-Nassau
Persoan stoarn yn Beetstersweach
Persoan berne yn 1916
Persoan stoarn yn 1975